 Proza - : - La dentist de mihai nedelcu : - La dentist de mihai nedelcu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Fa... (Poezie) > Posta... (Proza) > inmormanta... (Proza) > Nora, soacra... (Proza) > seful meu ... (Proza) > Fenomenul... (Proza) > Marea... (Proza) > Romanii... (Proza) > Romania la... (Proza) > Fenomenul... (Proza) > Scrisoarea... (Proza) > Cu tata ... (Proza) > sedinta... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Aventurile... (Proza) > Tragedia... (Proza) > Tragedia... (Proza) > Povestea... (Proza) > Ora de... (Proza) > Schita... (Proza) > Tragedia... (Proza) > Catre... (Proza) > Tragedia... (Proza) > Tragedia... (Proza) > Tragedia... (Proza) > Tragedia... (Proza) > Tragedia... (Proza) > Mahmureala ... (Proza) > Bruno ... (Proza) > Din... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13973800 La_dentist' > Vizionari: 1660 > La dentist proza [ ] proza umoristica - - - - - - - - - - - - - - - - - - - - - - - - - de mihai nedelcu [pieijdi ] 2011-03-06 | | Ei, dragii mosului, vine vremea in viata oricarui muritor cand vrand-nevrand tot trebuie sa manance, sa faca bacterii multe in gura, acestea sa-i faca smaltul varza si inevitabil, sa ajunga la nervi. si ce nervi! De cand ma stiu am avut probleme cu dintii, banuiesc ca primul racnet ce l-am scos cand la randul meu eram scos din burtica mamei, a fost din cauza unei carii pacatoase. Apoi au aparut dintii de lapte. La varsta de 3-4 ani am alergat prin casa cu un bat in mana, pasionat si increzator in miracolele ce ma inconjurau. Bineinteles, am cazut gramada cu batul implantat in gura. incisivul drept de sus a zburat prin aer strigand: "Sunt liber! Sunt liber! Moarte gingiei infame!" Cum eu plangeam ca la mort, mama a dat telefon la dentist, a cerut informatii, i s-au dat o gramada de sfaturi medicale asa ca a capturat dintele si mi l-a implantat la loc. Eu si astazi sunt de parere ca-i una din doua: sau dentistul era beat crita sau mama a gresit numarul. Mai bine imi dadea o jucarie sau imi arata un catel. Au trecut ani buni, eu eram tare mandru de dintele meu pana cand am observat ca toti dintii de lapte mi-au disparut, mijeau cei permanenti (auzi vorba), iar dintele cu pricina nu-si mai dorea libertatea, statea incapatanat la locul lui ca orice venerabil profesor universitar (dupa legea veche) si stopa noua generatie sa iasa la lumina. Ne-am dus la dentist. Atata mai stiu ca era femeie. Mi-a inhatat dintele cu clestele si m-a smucit de tot capul. Dintele nimic. A schimbat clestele, incercand sa glumeasca dar fara sa convinga pe nimeni. iar m-a smucit, a rasucit, a invartit, a scrasnit din dinti, s-a schimonosit la mine asa de urat ca am inceput sa o musc, ea a inceput sa zbiere, dintele a alunecat din cleste si dentista era sa cada pe spate. Acum n-a mai glumit. A respirat adanc si a inceput sa ma priveasca in liniste. Secundele treceau tot mai greu si brusc, spre oroarea mea, am inteles expresia din ochii ei: incordarea felinei pregatindu-si atacul. N-am apucat nici sa chitai un "Mami " ca s-a intors fulgerator, a pus mana pe o carte veche cu titlul "inchizitia spaniola" si a rasfoit febril cateva pagini. Mai tarziu am aflat ca aceasta carte este de fapt primul tratat de stomatologie din lume si se studiaza in semestrul doi la Facultatea de Medicina. A dat din cap aprobator punand manuscrisul deoparte. A rugat asistenta sa ma tina de cap si pe mama sa ma tina de maini. A luat clestele si l-a privit insistent parca rugandu-se sa n-o lase la greu. Apoi a prins cu nadejde dintele, muschii i s-au umflat sub halat, vinele i s-au umflat sub piele, cosurile i-au explodat, eu am tras un urlet, un suprem urlet, dintele a parait ca un copac batran sortit prabusirii, iar in secunda urmatoare gafaiam cu suieraturi prin golul lasat in gura. Victorie absoluta! Dentista, cu dintele prins in cleste, ma privea fericita de pe un ghiveci cu ficus unde profesionalismul o aruncase. Mama zambea la randul ei. Eu deloc. Era prima intalnire cu cel mai sadic specimen uman: dentistul. Dintele care mi-a aparut in urma tiraniei celui infipt de mama in gingie, a fost bineinteles un dinte frustrat, handicapat de prea mult intuneric si opresiune. A iesit stramb, aproape perpendicular pe restul danturii. Mi s-a sugerat sa-l apas tot timpul cu degetul ca sa-si revina la normal. Asa ca pana prin clasa a sasea eu am stat cu un deget in gura de unde si imposibilitatea de a purta vreo discutie inteligenta sau de a-mi face vreo relatie mai de Doamne-ajuta in afara familiei. Dintele insa, si-a revenit spectaculos asa ca trebuia sa scriu despre toate acestea altfel nimeni n-ar fi aflat de copilaria mea tragica. si asta nu e bine ca daca n-ai asa ceva, pe ce mai poti da vina? Prin liceu am inceput sa cresc. Totul a pornit din ura. Eram piciul familiei, o familie vrednica de o echipa de baschet. Sora-mea avea lejer un metru 75 cand se ridica in picioare asa ca ma lua sub radical cu orice ocazie. Mama, bazandu-se pe conformatia ciolanelor mele, ma asigura ca o voi intrece dar ca la tata nu am nici o sansa, acesta masurand 188 de centimetri in cap. Adica in corp, capul desi mare, n-avea chiar atat. Teribil ce m-am enervat. La altceva nu ma gandeam cat era ziua de lunga. Asa ca am inceput sa ma inalt. Mai intai mi-au crescut labele de aratam ca un iepure fara urechi. Apoi au inceput durerile la oasele picioarelor. Eram reumatic mai tot timpul. Acestea au crescut deodata cu mainile si dupa vreo doi ani aratam ca un urangutan subnutrit. Aveam deja un metru 93. Cum deja eram un pericol pentru toate pragurile de sus si aprope toate semnele de circulatie, mi-am spus ca e destul si tot prin vointa, m-am oprit. Din pacate am uitat ca trebuie sa ma lungesc si din bust. in consecinta si acum arat ca un urangutan subnutrit, sar usor gardurile iar daca stau jos sora-mea se aseaza langa mine si dragastoasa, ma ia din nou sub radical. Va intrebati ce legatura au toate astea cu dintii? Pai, nimic altceva decat ca organismul a cunoscut o penurie de calciu absolut distrugatoare. S-a trecut la serioase revizuiri interne si printr-o ordonanta de urgenta, dintii au primit calciu in ratii drastic diminuate. Totul s-a pompat spre oase, acesti veritabili mastodonti, a caror lungime imi ramane neinteleasa pana in ziua de azi. Rezultatul? Tot liceul am fost la dentisti. il mai visez si acum pe unul care dispretuia spalatul pe maini (nu se descoperise inca Sida). Era un veritabil macelar. il tin minte cum isi certa aprig un pacient ca a venit prea tarziu la el, in timp ce bietul om scuipa la sange in mini-chiuveta ca un tebecist. Totusi asta avea darul de a-si anestezia victimele rapid si eficient prin simpla fluturare a mainii pe la nas. N-am inteles decat mai tarziu ca era un caz fericit de stomatolog pentru ca era straveziu, isi trada firea de la primul contact. Doar mai tarziu am dat de dracu. Era exact ca in cartile religioase. Frumos, sarmant, cu par negru corb, halat alb, ochi intunecati si patrunzatori. M-a cucerit din prima clipa si m-am lasat pe mana lui gandind usurat ca am descoperit alinarea danturii mele. Mama il privea increzatoare, daca i-ar fi intins un mar, l-ar fi halit rapid nenorocita. Diavolul a zambit suav, mi-a deschis gura cu miscari fine de frizer, a luat "albinuta" si Da-i!! Mi-a facut varza tot tartrul pe care-l cladisem gram cu gram de mic copil, apoi mi-a facut varza maseaua propriu-zisa, dupa care a decis ca nervul trebuie scos. Omul auzise vag de anestezie dar nu credea in efectul ei. "Superstitii mai copile, basme populare, nu mai crede tot ce auzi." M-am rugat de un arsenic in doza marita ca sa-mi puna capat suferintelor dar el a ras, amuzat teribil si m-a imbarbatat cu un: "Tu esti baiat mare si sa stii ca nu doare deloc." Mi s-a parut o gluma de un rar prost gust. Apoi a luat "bazalaul" de deasupra capului meu, a scos "tepusa" aia boanta si a pus in loc ei un fel de arc ca de pix. Apoi i-a spus asistentei (o fosta campiona la aruncatul sulitei) sa ma tina de cap, el mi-a inghesuit arcul in masea si apoi apasand finut cu piciorusul pedala aparaturii, mi-a invartosat pur si simplu nervul in jurul acelui arc. Am simtit, literalmente, ca mor! Am urlat ca un leu, am trezit spiritele strabunilor din adancuri, am anuntat apocalipsa tuturor. in acelasi timp l-am lovit cu pumnii pe calau pana n-am mai putut misca un deget. Tipul era vadit revoltat de atata slabiciune din partea mea, a spus chiar ca nu intelege ce-am cautat cu mana dreapta in zona lui intima si ca sunt primul sau pacient atat de sensibil la durere. Toti dentisti spun asta dar cu mine n-o sa le mearga veci. Cand e vorba de exteriorizarea durerii, sunt cel mai aprig sustinator. Lumea vrea si trebuie sa afle ca ma doare! Cand am iesit din cabinet jumatate din pacienti se evaporasera. Ceilalti ma priveau cu zambete constipate, parca toti inghitisera o lamaie. Un batran si-a scos palaria si a mormait o rugaciune. intr-adevar o masea fusese ucisa cu bestialitate. in 4-5 ani aceasta s-a innegrit, s-a zbarcit, s-a stirbit si a cazut (pe locul ei sta acum o coroana dentara, un ultim omagiu). Ceea ce odata stralucea ca un candelabru in palatul gurii mele, a fost stins pentru totdeauna. Degeaba imi scrasneam dintii de ea, imboldind-o. Nu mai simteam nimic, nu mai primeam din partea ei nici un impuls. Era moarta. Pana azi sustin ca acel om era diavolul si sunt sigur ca in prezent e la fel de frumos, de amabil si surazator, si-si indeasa acele in masele cu aceeasi dezinvoltura. Feriti-va de dentistul bine dispus! Jovialitatea lui inseamna un singur lucru: isi iubeste meseria. Criminalul! | index 'pageview'); 